Αγαπητέ κύριε / Αγαπητή κυρία,

Ακολουθεί μία ευγενική υπενθύμιση για τη διαδικτυακή έρευνα του Προγράμματος **H-Com (Health Communication Training for Health Professionals).**

Σας καλούμε να συμμετέχετε στη διαδικτυακή έρευνα που διενεργείται πανευρωπαϊκά από το Πρόγραμμα **H-Com**και να συμβάλλετε με τον τρόπο αυτό στην ανάπτυξη και την ενίσχυση των δεξιοτήτων επικοινωνίας των επαγγελματιών υγείας.

**Στόχος της έρευνας**είναι να διερευνήσει τις αντιλήψεις και τις ανάγκες ιατρών και νοσηλευτών αναφορικά με ζητήματα που σχετίζονται με την επικοινωνία της υγείας και τη σχέση επαγγελματιών υγείας-ασθενών, καθώς και να καταγράψει τις απόψεις τους σχετικά με τον σχεδιασμό εκπαιδευτικών προγραμμάτων και εργαλείων. Οι συγκεκριμένες πληροφορίες είναι σημαντικές, καθώς θα χρησιμοποιηθούν σε συνδυασμό με τα συμπεράσματα από τις ομάδες εστιασμένης συζήτησης και την ανασκόπηση της σχετικής βιβλιογραφίας στην ανάπτυξη των εκπαιδευτικών εργαλείων του Προγράμματος **H-Com.**

Η συμβολή σας είναι πολύτιμη:

  Αν είστε ιατρός ή νοσηλευτής/νοσηλεύτρια, **λάβετε μέρος στην έρευνα** του **H-Com**στον παρακάτω σύνδεσμο:<http://h-com.eu/online-survey-gr>

  **Διαδώστε την έρευνα σε ιατρούς και νοσηλευτές** που γνωρίζετε προωθώντας αυτό το email.

Η έρευνα είναι διαθέσιμη στα ελληνικά καθώς και σε **4 επιπλέον γλώσσες (Αγγλικά, Γερμανικά, Ισπανικά και Πολωνικά**) στον παρακάτω σύνδεσμο [**http://h-com.eu/online-survey/**](http://h-com.eu/online-survey/)

Περισσότερες πληροφορίες για το Πρόγραμμα **H-Com**

Το πρόγραμμα **H-Com** ([http://h-com.eu/#](http://h-com.eu/)) είναι τριετούς διάρκειας και συγχρηματοδοτείται από το πρόγραμμα Erasmus+ της ΕΕ. Στόχος του είναι η ανάπτυξη και η ενίσχυση των δεξιοτήτων επικοινωνίας των επαγγελματιών υγείας (με έμφαση στους ιατρούς και τους νοσηλευτές), ώστε να βελτιωθεί η σχέση μεταξύ επαγγελματιών υγείας και ασθενών, καθώς και η επικοινωνία ανάμεσα στους επαγγελματίες υγείας διαφόρων ειδικοτήτων. Το Ινστιτούτο Prolepsis συμμετέχει από την Ελλάδα ως εταίρος στο **H-Com,**στο οποίο συμμετέχουν 5 ακόμη οργανισμοί από 4 χώρες.

Σας ευχαριστούμε εκ των προτέρων για τον χρόνο και τη συμμετοχή σας.

Ινστιτούτο Prolepsis εκ μέρους της κοινοπραξίας του **H-Com.**

**Γιάννης Κουτελίδας, ΜΑ**

Επικεφαλής Επικοινωνίας & Γραφείου Τύπου

**Ινστιτούτο Προληπτικής, Περιβαλλοντικής και Εργασιακής Ιατρικής - Prolepsis**

 **Φραγκοκκλησιάς 7, 151 25 Μαρούσι**

Tηλ.: 210-6255700 (εσωτ. 104), 6936 631702
Φαξ: 210-6106810

Email: [i.koutelidas@prolepsis.gr
www.prolepsis.gr](http://www.prolepsis.gr/)<https://twitter.com/_Prolepsis>